b"\n_START_ARTICLE_\nPalau Comtes de Berenguer\n_START_SECTION_\nDescripci\xc3\xb3\n_START_PARAGRAPH_\nEl palau dels comtes de Berenguer tamb\xc3\xa9 conegut com a mol\xc3\xad de Benages \xc3\xa9s una casa senyorial formada per diferents cossos adossats. Consta de planta, pis i segona planta. La coberta \xc3\xa9s de teula \xc3\xa0rab a doble vessant. Les obertures del primer pis s\xc3\xb3n balcons amb baranes de ferro, en algun cas n'hi dos de junts i d'altres independents. A la segona planta hi ha finestres allargades. En un costat s'obre un pas a trav\xc3\xa9s de l'edifici en forma d'arc rebaixat. En aquest mateix costat hi ha un cos que sobresurt en forma de torratxa._NEWLINE_La capella-mausoleu adossada a la casa \xc3\xa9s un edifici de planta circular amb absis i dues capelles laterals. Est\xc3\xa0 coberta amb c\xc3\xbapula rebaixada. A la part alta del mur s'obren quatre finestres d'arc de mig punt amb columnes que s'alternen amb 4 forn\xc3\xadcules. Les capelles contenen les tombes de la fam\xc3\xadlia Berenguer. A l'exterior el per\xc3\xadmetre \xc3\xa9s recorregut per dents de serra i arcuacions llombardes. El campanar d'espadanya s'aixeca al costat dret. La fa\xc3\xa7ana \xc3\xa9s un cos rectangular que repeteix els motius decoratius i t\xc3\xa9 una portalada d'arquivoltes de mig punt. La interessant construcci\xc3\xb3 utilitza elements propis de la tipologia del rom\xc3\xa0nic per\xc3\xb2 interpretant-los de manera diferent\n_START_SECTION_\nHist\xc3\xb2ria\n_START_PARAGRAPH_\nL'origen d'aquesta casa es remunta al 1603. Durant el segle XVIII, el mas va ser el centre administratiu de les propietats feudals heretades pels Benages. Al segle XIX l'edifici \xc3\xa9s reformat i de llavors en\xc3\xa7\xc3\xa0 \xc3\xa9s conegut com cal Comte._NEWLINE_La capella fou bastida, per expr\xc3\xa9s desig de la comtessa, per acollir les despulles del comte que mor\xc3\xad 1879. Actualment es troba en un estat d'abandonament lamentable i amena\xc3\xa7a ru\xc3\xafna, ja que ja cedit part de la coberta."